बृहदारण्यक (उपनिषद्)

छगू  काव्य ख। थ्व काव्य मुक्तिक उपनिषद्‌या अन्तर्गतय् उपनिषद् दुने ला http://sanskritdocuments.org/all_sa/upanishad_list_sa.html। थ्व श्रुति प्रचलनया छगू महत्त्वपूर्ण धार्मिक ग्रन्थ ख। 

थ्व उपनिषद दथुइ दकलय् तःधं व मू झिपु उपनिषदतेगु पुचलय् दकलय् लिपांगु उपनिषद् ख। ब्रह्मा थ्व सम्प्रदाय परम्पराया प्रवर्तक ख।

थ्व छगू प्राचीन ग्रन्थ ख गुकिया रचना ७गू निसें ६गू ईपू दथुइ जूगु अनुमान दु। थुकिलि जीव, ब्रह्माण्ड व ब्रह्म (ईश्वर)या खँ कनातःगु दु। दार्शनिक रूपं महत्वपूर्ण थ्व उपनिषदय् आदि शंकराचार्यं नं टीका च्वःगु दु। थ्व शतपथ ब्राह्मण ग्रन्थया छगू खण्ड ख व थुकियात शतपथ ब्राह्मणतेगु पाठय् दुथ्याः।

यजुर्वेदया प्रसिद्ध पुरुष सूक्त नापं थ्व ग्रन्थय् अश्वमेध, असतो मा सद्गमय, नेति नेति थें विषय दु। थुकिलि ऋषि याज्ञवल्क्य व मैत्रेयीया खँल्हाबल्हा अत्यन्त क्रमबद्ध व युक्तिपूर्ण कथं बियातःगु दु।

थुकिया नां बृहदारण्यक (बृहद् + आरण्यक)या अर्थ 'बृहद ज्ञान दूगु' वा 'बृहद आरण्य (जंगल)य् च्वयातःगु' उपनिषद ख। थुकि तत्त्वज्ञान व तदुपयोगी कर्म तथा उपासनातेगु वर्णन दु।

बृहदारण्यक उपनिषद् अद्वैत वेदान्त व संन्यासनिष्ठाया प्रतिपादक ख। 

नांजाःगु मन्त्र
पवमान मन्त्र
    ॐ असतो मा सद्गमय।    तमसो मा ज्योतिर्गमय।
    मृत्योर्मामृतं गमय ॥    ॐ शान्ति शान्ति शान्तिः ॥ – बृहदारण्यकोपनिषद् १.३.२८। 

 अर्थ
 असत्यं जितः सत्य पाखे यंकादिसं।
 अन्धकारं जितः जः पाखे यंकादिसं।
 मृतं जितः अमृत पाखे यंकादिसं॥

लिधंसा

स्वयादिसँ
हिन्दू धर्म
उपनिषद्

पुचः:उपनिषद्